Den Vest-Sjællandske Avis, 1823-05-31
Fra det nordlige Spanien lyde Efterretningerne ligesaa forvirrede; General Morillo staaer i Leon, nu siger man dog, at han har 12,00 Mand under sin Commando. Man tilstaaer at Guerillerne tage til i de nordlige Egne. – Det er vist at Blocaden for Santona er ophævet. Garnisonen i St. Sebastian og Pampelona vedblive at giøre Udfald, men vore Efterretninger om alt hvad der passerer paa denne Kant, ere meget ufuldstændige. Pampelona commanderer General Sanches Salvader. Han har vægret sig ved at modtage de Depescher, som man har sendt til ham angaaende nye Underhandlinger. – Jfølge en telegraphisk Depesche fra Bayonne af 17de Mai var Hertugen af Angoulemes Hovedqvarteer ankommen den 15de Mai til Aranda ved Duero-Floden. General Obert melder fra Almstan, at han har sat sig i Forbindelse med Bessieres og at han forfølger Bagtogten af Ballasteres Armee, som han har frataget a Kanoner, 200 Mand og 200 Flinte. Denne General fortsætter sin Retirade til Valencia; men lider meget af Desertion. Den 16de Mai vil General Obert rykke ind i SiguenzaHan bliver overalt modtaget med den største Enthusiame af Jndvaanerne Det Franske Hovedqvarteer skal d. 24 Mai paa den hellige Ferdinands Dag ankomme til Madrid, men man tilstaaer dog nu, at alle formuende Folk have i Forveien taget Flugten og at det seer ud i Madrid som en Ørken; alt strømmer derfra til Andalusien. Ogsaa indseer man nu Nødvendigheden af at escortere Transporten til Armeen fordi der danne sig Gueriller paa alle Sider. Jmidlertid gaaer Hovedformaalet ud paa, at naae Madrid og at indsætte der den nye Regiering; og den provisoriske Spanske Junta tilligemed Hr. von Martignat have faaet Ordre til at afgaae fra Vittoria for at følge Hovedqvarteret. Planen skal være, at lade sammenkalde nye Cortes efter de gamle Former; hvortil Kong Ferdinand har udstædet et Decret den 6te Mai 1820. Dette, siger Journal des Debats, er den første loyale Handling i Kongens Fraværelse. – Der begynder at komme Liv i Søekrigen. Et Spansk Skib har borttaget to Franske Skibe, som vare bestemte med Levnetsmidler til Bilbao og har opbragt dem til St. Sebastian. Derimod er et Spansk Skib med 5 til 6000 Geværer opbragt til Bayonne og den Franske Fregat Juno har taget et Spansk Skib fra Barcellona og opbragt det til Marseille. Der meldes fra Sevilla under 6te Mai, at Hr. Calatrava har tiltraadt Ministeriet for det Jndenlandske, ogsaa vil man vide, at Hr. S. Miguel har overleveret sin Portefenille til Hr. Vadilla og vil afgaae til Skibs til Catalonien. - General Villacampa er bleven udnævnt til Chef for den anden Reservearmee og har erklæret det 9de og 10de Distrikt i Krigstilstand og har udstædet en begeistrende Proklamation. – De Cortes fortsætte deres Forhandlinger, som der var Fred og ingen Fare, især er det mærkeligt, at de den 26de og 27de April forhandlede om Ophævelsen af Godseier nes Forrettigheder, hvilket Decret Kongen 2 Gange vægret sig ved at sanctionere, men da denne Ophævelse er nu tredie Gang bleven decreteret af de Cortes saa træder den i Kraft uden Kongens Sanction. - Hr. Salva foreslog et Budskab til Hs. Majestæt for at bevidne ham de Cortes bifald med det patriotiske Sindelag i det Kongelige Manifest til Nationen og tillige for at indbyde til Overveielse, om det ikke vilde være skadeligt under de nærværende Omstændigheder, at et heelt nyt Ministerium blev formeret; men et Amendement af Hr. Galiano, omtrent af samme Jndhold blot med Udeladelse af hvad der angik Ministerne blev antaget. – Den 28de blev Loven angaaende Legionerne af Udlændinger antaget. – Den 1ste Mai holdt Hr. Marau en Tale, hvori han androg paa, at de Cortes skulle sætte Embedsmændene under en stor Ansvarlighed og frem for alting forsyne Regieringen med Penge, da Armeerne saa let kunne blive rekruterede og al Desertion saa vilde blive forhindret. Den 3die gjorde Regieringen de Cortes det Forslag, at ophæve den Contrakt om det Laan, som var afsluttet med Huset Bernales i London imod Godtgiørelse for Contrahenterne. De Cortes ville nu hæve 200 Mille klingende Mynt ved Repartition. Forresten havde man i Londen Efterretninger fra Sevilla af 8de Mai, ifølge hvilke de Cortes havde besluttet at optage er nyt Laan. - Det hedder i Breve fra Sevilla, at Spanien vil aldrig faae et Ministerium, som vil fordriste sig til at indlade sig i Underhandlinger, saalænge der endnu opholde sig Franske i Spanien.